ELE-002903/2021Απάντηση του κ. Sinkevičiusεξ ονόματος της Ευρωπαϊκής Επιτροπής(5.8.2021)

Η επαναχρησιμοποίηση των υδάτων συμβάλλει στην επίτευξη των στόχων της Πράσινης Συμφωνίας της ΕΕ[[1]](#footnote-2) και μπορεί να χρηματοδοτηθεί μέσω του πολυετούς δημοσιονομικού πλαισίου 2021-2027[[2]](#footnote-3) και του μέσου NextGenerationEU. Ο Μηχανισμός Ανάκαμψης και Ανθεκτικότητας[[3]](#footnote-4) ενθαρρύνει την επαναχρησιμοποίηση των υδάτων στο πλαίσιο της διαχείρισης των υδάτων για τη βιώσιμη χρήση και προστασία των υδάτινων πόρων. Οι υποδομές επαναχρησιμοποίησης των υδάτων μπορούν να χρηματοδοτηθούν μέσω του Ευρωπαϊκού Ταμείου Περιφερειακής Ανάπτυξης[[4]](#footnote-5), του Ταμείου Συνοχής[[5]](#footnote-6) και του Ευρωπαϊκού Γεωργικού Ταμείου Αγροτικής Ανάπτυξης[[6]](#footnote-7). Ευκαιρίες προσφέρονται επίσης στο πλαίσιο του προγράμματος της ΕΕ για το περιβάλλον και τη δράση για το κλίμα[[7]](#footnote-8) και του προγράμματος «Ορίζων Ευρώπη»[[8]](#footnote-9). Στο πλαίσιο του προγράμματος «Ορίζων 2020»[[9]](#footnote-10), δραστηριότητες όπως η εταιρική σχέση στον τομέα της έρευνας και της καινοτομίας στην περιοχή της Μεσογείου[[10]](#footnote-11) και η πρωτοβουλία για τις κυκλικές πόλεις και περιφέρειες[[11]](#footnote-12) προσφέρουν ευκαιρίες για την ενθάρρυνση αφενός της επαναχρησιμοποίησης των υδάτων και αφετέρου των βιώσιμων αγροδιατροφικών συστημάτων.

Ο κανονισμός για την επαναχρησιμοποίηση των υδάτων[[12]](#footnote-13) δεσμεύει την Επιτροπή να αξιολογήσει τη δυνατότητα επέκτασης του πεδίου εφαρμογής σε χρήσεις άλλες εκτός της γεωργικής άρδευσης στο πλαίσιο της αναθεώρησής του το 2028. Εντωμεταξύ, η Επιτροπή διερευνά τρόπους ενθάρρυνσης της επαναχρησιμοποίησης των βιομηχανικών υδάτων, εξετάζοντας επιλογές μέσω της αναθεώρησης της οδηγίας για τις βιομηχανικές εκπομπές[[13]](#footnote-14). Η Επιτροπή επιδιώκει επίσης να ενσωματώσει την επαναχρησιμοποίηση των υδάτων στην εφαρμογή της στρατηγικής της ΕΕ για την προσαρμογή στην κλιματική αλλαγή[[14]](#footnote-15) και του κύματος ανακαινίσεων[[15]](#footnote-16).

Τακτικές ανταλλαγές σε επίπεδο εμπειρογνωμόνων σχετικά με την επαναχρησιμοποίηση των υδάτων πραγματοποιούνται στο πλαίσιο της κοινής στρατηγικής εφαρμογής[[16]](#footnote-17), στην οποία συμμετέχουν σχετικές οργανώσεις ενδιαφερομένων μερών[[17]](#footnote-18). Υπάρχουν και άλλα δίκτυα, στα οποία συμμετέχουν ενδιαφερόμενοι από διάφορους τομείς[[18]](#footnote-19). Επιπλέον, η χρηματοδοτούμενη από την ΕΕ έρευνα προωθεί τη συμμετοχή των ενδιαφερόμενων μερών και, ως εκ τούτου, τις ευκαιρίες πρόσβασης σε πληροφορίες σχετικά με καινοτόμες λύσεις.

1. https://ec.europa.eu/info/strategy/priorities-2019-2024/european-green-deal\_el [↑](#footnote-ref-2)
2. https://ec.europa.eu/info/strategy/eu-budget/long-term-eu-budget/2021-2027\_el [↑](#footnote-ref-3)
3. Ο Μηχανισμός Ανάκαμψης και Ανθεκτικότητας αποτελεί μέρος της δέσμης μέτρων NextGenerationEU. [↑](#footnote-ref-4)
4. https://ec.europa.eu/regional\_policy/en/funding/erdf/ [↑](#footnote-ref-5)
5. https://ec.europa.eu/regional\_policy/el/funding/cohesion-fund/ [↑](#footnote-ref-6)
6. https://ec.europa.eu/info/food-farming-fisheries/key-policies/common-agricultural-policy/rural-development\_el [↑](#footnote-ref-7)
7. Υποστηρίζει λύσεις για την προώθηση μιας ανθεκτικής στην κλιματική αλλαγή οικονομίας, https://cinea.ec.europa.eu/life\_el [↑](#footnote-ref-8)
8. Πρόγραμμα-πλαίσιο για την έρευνα και την καινοτομία https://ec.europa.eu/info/research-and-innovation/funding/funding-opportunities/funding-programmes-and-open-calls/horizon-europe\_en [↑](#footnote-ref-9)
9. Το πρόγραμμα «Ορίζων 2020» είναι το τρέχον πρόγραμμα-πλαίσιο για την έρευνα. [↑](#footnote-ref-10)
10. Εταιρική σχέση PRIMA https://prima-med.org/ [↑](#footnote-ref-11)
11. https://ec.europa.eu/info/research-and-innovation/research-area/environment/circular-economy/circular-cities-and-regions-initiative\_en [↑](#footnote-ref-12)
12. Κανονισμός (ΕΕ) 2020/741 του Ευρωπαϊκού Κοινοβουλίου και του Συμβουλίου, της 25ης Μαΐου 2020, σχετικά με τις ελάχιστες απαιτήσεις για την επαναχρησιμοποίηση των υδάτων (ΕΕ L 177 της 5.6.2020, σ. 32). [↑](#footnote-ref-13)
13. Οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (ΕΕ L 334 της 17.12.2010, σ. 17). Οι βέλτιστες διαθέσιμες τεχνικές (ΒΔΤ) για την αποδοτική χρήση και την επαναχρησιμοποίηση των υδάτων περιγράφονται στα συμπεράσματα για τις ΒΔΤ, τα οποία αποτελούν το σημείο αναφοράς για τον καθορισμό των όρων αδειοδότησης μεγάλων βιομηχανικών εγκαταστάσεων. Τα συμπεράσματα για τις ΒΔΤ για τους διάφορους βιομηχανικούς τομείς διατίθενται εδώ: https://eippcb.jrc.ec.europa.eu/reference [↑](#footnote-ref-14)
14. https://ec.europa.eu/clima/policies/adaptation/what\_el [↑](#footnote-ref-15)
15. https://ec.europa.eu/energy/topics/energy-efficiency/energy-efficient-buildings/renovation-wave\_en [↑](#footnote-ref-16)
16. Η κοινή στρατηγική εφαρμογής συγκεντρώνει την Επιτροπή, τα κράτη μέλη και τα ενδιαφερόμενα μέρη για να βοηθήσουν στην εφαρμογή της οδηγίας-πλαισίου για τα ύδατα και της σχετικής νομοθεσίας για τα ύδατα. Η δομή περιλαμβάνει ομάδα εργασίας αφιερωμένη στην επαναχρησιμοποίηση των υδάτων. [↑](#footnote-ref-17)
17. Για παράδειγμα, φορείς εκμετάλλευσης των εγκαταστάσεων και αγρότες. [↑](#footnote-ref-18)
18. Συμπεριλαμβανομένου του ευρωπαϊκού συμφώνου για το κλίμα (https://ec.europa.eu/clima/policies/eu-climate-action/pact\_el), της πλατφόρμας ενδιαφερόμενων φορέων για την κυκλική οικονομία (https://circulareconomy.europa.eu/platform/) και της συμφωνίας για την πράσινη πόλη (https://ec.europa.eu/environment/green-city-accord\_el) [↑](#footnote-ref-19)